Firminis keleivinis traukinys

Firminis keleivinis traukinys – keleivinis traukinys, skirtas tolimiesiems maršrutams, kuriam būdinga didesnis nei įprastų traukinių patogumas. Važinėja buvusios TSRS respublikų teritorijoje. Kitaip nei įprasti tolimųjų reisų traukiniai, firminiai traukiniai turi savo atskirus pavadinimus. Vagonuose yra gėrimų ir maisto asortimentas, aptarnaujantis personalas praeina specialius apmokymus. Kiekvienas toks traukinys yra nudažomas specifinėmis, tik jam būdingomis spalvomis, personalas taip pat dėvi atitinkamą, konkrečiam traukiniui skirtą aprangą (livrėją).

 Istorija 

Pirmasis firminis keleivinis traukinys pradėjo kursuoti 1931 m. birželio 10 d. maršrutu Maskva–Leningradas. Jis vadinosi „Raudonoji strėlė“ (). Vėliau atsirado ir daug kitų maršrutų, ypač po II pasaulinio karo.

XX a. 7-ajame dešimtmetyje firminiai traukiniai ėmė važinėti ir per Lietuvos teritoriją. 1964 m. pradėjo važinėti traukinys „Gintaras“ () maršrutu Maskva–Karaliaučius,Фирменный поезд "Янтарь". Rzd.ru (tikrinta 2015-09-29). 1965 m. – „Lietuva“ () maršrutu Vilnius–Maskva, „Žuvėdra“ () maršrutu Talinas–Ryga–Vilnius–Minskas.Чайка (фирменный поезд). Nashtransport.ru (tikrinta 2025-10-15).Поезд пяти столиц: преемник советской "Чайки"? 2017-06-15, Periskop.su (tikrinta 2025-10-15).

Žlugus TSRS dauguma traukinių tarp buvusių sovietinių respublikų nustojo važinėti, kadangi atsirado tarpvalstybinės sienos ir dėl muitinių patikros pailgėjo kelionių laikas. 1991 m. nustojo važinėti „Žuvėdra“, vėliau ir kiti traukiniai. Baltijos šalys ėmė organizuoti atskirus reisus.Поезд между прибалтийскими странами. 2024-12-04, Livejournal.com (tikrinta 2025-10-15).

 Šaltiniai 

 Nuorodos 
 Фирменный пассажирский поезд (Nashtransport.ru)
 Всеобщая история фирменных поездов и региональных окрасок на ЖД (Rail-club.ru)

Kategorija:Keleiviniai traukiniai